“ทองไทย” ขึ้นพรวด 450 บาท ตามตลาดโลก กังวลยอด “โควิด” พุ่งทะลุ 33 ล้านราย-ดอลล์อ่อนค่า
"สมาคมค้าทองคำ" รายงานราคาทอง เปิดตลาดเช้านี้ “ทองไทย” พุ่งพรวด 450 บาท ตามตลาดโลก หลังค่าดอลล์อ่อน-กังวลยอด “โควิด” ทะลุ 33 ล้านราย
"สมาคมค้าทองคำ" รายงานราคาทอง เปิดตลาดเช้านี้ “ทองไทย” พุ่งพรวด 450 บาท ตามตลาดโลก หลังค่าดอลล์อ่อน-กังวลยอด “โควิด” ทะลุ 33 ล้านราย
29 ก.ย. 2563

สมาคมค้าทองคำ รายงานราคาทอง (96.5%) วันนี้ (29 ก.ย..63) เมื่อเวลา 09.24 น.ที่ผ่านมา ปรับขึ้นพรวดเดียว 450 บาท เมื่อเทียบกับประกาศราคาซื้อขายครั้งสุดท้ายของวันจันทร์ (28 ก.ย.) ที่แม่มีการประกาศราคาทั้งหมด 4 รอบ
โดยราคาทองคำแท่ง รับซื้ออยู่ที่บาทละ 28,200.00 บาท ขายออกที่ราคาบาทละ 28,300.00 บาท
ทองรูปพรรณ รับซื้ออยู่ที่ราคาบาทละ 27,697.32 บาท ขายออกที่บาทละ 28,800.00 บาท
ราคาทองคําตลาดโลกเช้านี้เคลื่อนไหวที่บริเวณ 1,885 ดอลลาร์ หลังจากเมื่อคืนวันศุกร์ที่ผ่านมาเพิ่มขึ้น 16 ดอลลาร์ สู่ระดับ 1,882.3 ดอลลาร์ เนื่องมาจากได้รับแรงหนุนจากการอ่อนค่าของสกุลเงินดอลลาร์สหรัฐ รวมถึง ความวิตกกังวลเกี่ยวกับสถานการณ์การแพร่ระบาดของไวรัสโควิด-19 ทั่วโลกที่เพิ่มขึ้นอย่างต่อเนื่อง ซึ่งล่าสุดมากกว่า 33 ล้านราย โดยสหรัฐมียอดผู้ติดเชื้อและเสียชีวิตสูงที่สุดในโลก และความคืบหน้าเกี่ยวกับการออกมาตรการเยียวยาเศรษฐกิจรอบใหม่ของสหรัฐ ที่มีความคืบหน้าเกี่ยวกับร่างกฎหมายเยียวยาผลกระทบโควิด-19 ฉบับใหม่ หลังจาก แนนซี เปโลซี ประธานสภาผู้แทนราษฎร เชื่อว่าจะสามารถบรรลุข้อตกลงกับทำเนียบขาว ทั้งหมดเป็นปัจจัยบวกต่อตลาดทองคำ